O întâlnire la care au participat toţi miniştrii de Externe ai UE, focar de COVID. Doi dintre oficiali au fost testați pozitiv.
Miniştrii de Externe ai Austriei şi Belgiei au fost testaţi pozitiv. Cei 27 de miniştri de Externe din UE au participat, luni, la o şedinţă în Luxemburg. Bogdan Aurescu spune că se simte bine înaintea plecării la Washington.
O întâlnire la care au participat toţi miniştrii de Externe ai Uniunii Europene pare a fi un adevărat focar de COVID. Doi dintre oficialii prezenţi în Luxemburg, ministrul austriac şi cel belgian, au fost testaţi pozitiv pentru coronavirus. Asta deşi imaginile arată că toţi miniştrii de externe au purtat măşti şi au păstrat distanţa. Ministrul de externe Bogdan Aurescu, care a fost la întâlnire nu a intrat în contact direct cu ministrul austriac. Și pentru că Aurescu a fost testat și nu are covid pleacă mâine în America. Se vede cu secretarul de stat american Mike Pompeo, cu care ar urma să discute, printre altele, despre renunţarea la vize din partea SUA pentru România.